[{"text_idx": "#000008", "text": "Mainekas Karjala vabariigi folklooriansambel Istoki (Allikad) sai tuule tiibadesse 1995. aastal, kui Petrozavodski Glazunovi-nimelise konservatooriumi soome-ugri rahvamuusika tudengid, kelle su\u0308dameasi oli soome-ugri rahvaste traditsioonilise kultuuri sa\u0308ilitamine ja viljelemine, hakkasid koos musitseerima. Kuna selles koolis o\u0303pivad koos erinevate soome-ugri rahvaste esindajad, siis on nii ansambli koosseis kui ka looming mosaiik erinevate soome-ugri rahvaste kultuurist. Kontsertidel ko\u0303lavad muu hulgas ainulaadne Karjala joig, komi improvisatsioonid ja udmurdi rahvapill krez. Ansambli vokaalse poolega tegeleb Karjala teenekas muusik ja etnomusikoloog Svetlana Nikolaeva ning instrumentaalmuusika eest vastutab suurepa\u0308rane traditsiooniliste pillide tundja Igor Solovev."}, {"text_idx": "#000011", "text": "Csenge Konkoly on rahvalaulik ja o\u0303petaja ning etnomusikoloog. Csenge Konkoly ja ansambel Magyar Hangi keskkoolis alguse saanud koosto\u0308o\u0308 kestab ta\u0308naseni: koos esinetakse regulaarselt ja suure ro\u0303o\u0303muga."}, {"text_idx": "#000013", "text": "Faarao Pirttikangas on Soome bluuskitarrist, kodanikunimega Pekka Pirttikangas. Tema looming oli alates 1998. aastast ingliskeelne, 2011 andis ta va\u0308lja esimese soomekeelse plaadi \u201cKuhmalahden nubialaiset\u201d, millest sai vastloodud kooslus endale ka nime. Faarao Pirttikangase ja Kuhmalahden nubialaiste muusikat vo\u0303iks kirjeldada kui segu Soome rahvalauludest, pungist, gospel- ja deltabluusist. Selles on ma\u0308rgatav annus kommertsialiseerumata Ameerika kolkaku\u0308lade bluusitunnetust, tomwaitsilikku su\u0308rrealismi ning samas ei puudu ka kohaliku kiiksuga Savo piirkonna huumor. Soomes on arvukad muusikakriitikud Pekka loomingut pea alati kiitnud, peavoolu pole tema looming aga kunagi jo\u0303udnud. Faarao Pirttikangas on parim na\u0308ide ristteest, kus kohtuvad soomekeelne kohalikku vaimsust kandev lu\u0308u\u0308rika ja po\u0303randaaluse bluusi ehe energia."}, {"text_idx": "#000015", "text": "Mari pereansambel Murseskem on kuulus Kaments\u030cikovide pereansambel Sernuri rajoonist. Multiinstrumentalist Ivan Kaments\u030cikovi eestvedamisel tutvustatakse maride traditsioonilisi rahvapille, -laule ja tantsusamme, mida ansambel on va\u0308lito\u0308o\u0308del kogunud. Nende rahvariided on autentsed, nii nagu nende laulud ja tantsudki. Eripa\u0308raks on see, et lisaks traditsioonilistele instrumentidele, ma\u0308ngitakse mari rahvuslikku viiulit (ija kovo\u0303z\u030c), torupilli (s\u030cuvo\u0303r) ja trummi (tu\u0308mo\u0303r)."}, {"text_idx": "#000017", "text": "Moskvas tegutsev omana\u0308oline etnofolkansambel OYME (ersa keeles Hing) po\u0303imib oma loomingus ersa traditsioonilised laulud ja ta\u0308napa\u0308evase elektroonilise helikeele. Ansamblit seob tihe koosto\u0308o\u0308 maailmamuusika legendi E\u0301ric Mouquet\u2019ga legendaarsest ansamblist Deep Forest, aga ka briti rokk- ja bluusilaulja Will Johnsiga. 2016. aastal valmis album Shtatol, millel ko\u0303lab ersade pa\u0308rimusmuusika ka autentsete ku\u0308laansamblite esituses. Juba palju kordi Eesti publikut ro\u0303o\u0303mustanud ansambli iga kontsert on su\u0308ndmus, performance\u2019i-laadne u\u0308hislooming, mida peab oma silmaga na\u0308gema."}, {"text_idx": "#000018", "text": "Komi kultuurikeskuse folklooriansambel Tomlun (Noorus) tutvustab komi rahvuslikke traditsioone, repetuaaris on komi traditsioonilised rahvalaulud, mida esitatakse ka ta\u0308napa\u0308evases vo\u0303tmes, samuti komi nu\u0308u\u0308disheliloojate looming. Ko\u0303ik ansambli liikmed on alla 25 aastased. Kollektiivi eesma\u0308rk on tutvustada komi keelt, kultuuri ja traditsioone eelko\u0303ige linnas elavatele komi noortele."}, {"text_idx": "#000019", "text": "Ingerimaa traditsiooniline lauluansambel Ro\u0308ntyska\u0308 Leningradi oblastist, Rappula ku\u0308last koosneb ehedatest laulikutest, kes veel valdavad tantsulaulude \u2013 ro\u0308ntuskate improviseerimiskunsti. Legendaarne kollektiiv tuli kokku 1970ndate lo\u0303pus ingerisoome tantsude koguja ja o\u0303petaja Viola Malmi innustusel. 1993. aastal salvestasid nad Helsingis oma esimese helisalvestise \u201cRo\u0308ntyska\u0308 songs\u201c, ta\u0308navu tuli va\u0308lja uus album \u201eRo\u0308ntyska\u0308 Rappulasta\u201c."}, {"text_idx": "#000020", "text": "Ro\u0308ntyska\u0308 on teinud koosto\u0308o\u0308d noorte segakooriga Vox Populi: u\u0308hine kontsert-etendus \u201cIngerimaa o\u0303htud\u201d (2012) to\u0303i kuulajateni ingerisoome laulud Ro\u0308ntyska\u0308 liikmete autentses esituses ja Veljo Tormise kooriseadetena."}, {"text_idx": "#000021", "text": "Liivlaste ansambel Ka\u0304ndla (Kannel) on varemgi ho\u0303imupa\u0308evadel esinenud. La\u0308tis Targale vallas ja Ventspilsis tegutsev Ka\u0304ndla tuli kokku 1972. aastal tuntud liivi rahvalauliku Pauline Klavina initsiatiivil. Nende rahvalauludes, tantsudes ja lauluma\u0308ngudes kajastuvad liivlaste elu ja rahvakombed la\u0308bi aastaringi. Ansamblis esitavad liivlaste ja\u0308reltulijad ja so\u0303brad rahvalaule rikkaliku pillivaliku saatel: ma\u0308ngitakse kannelt, plokkflo\u0308o\u0308ti, va\u0308ikest trummi ja jauramit. Esinemised Pa\u0308rnumaal."}, {"text_idx": "#000022", "text": "Kuulsa neenetsi rahvalauliku ja muusiku Tatjana Lari u\u0308ks andekamaid o\u0303pilasi. Repertuaari kuuluvad nii kaugete esivanemate kui ka nu\u0308u\u0308dispo\u0303lvkonna laulud. Salinder ma\u0308ngib neenetsite rahvuspilli vargan, aga ka teisi keelpille ning trummidki pole vo\u0303o\u0303rad."}, {"text_idx": "#000023", "text": "P 16.10 kell 14 Tallinnas Kultuurikatlas"}, {"text_idx": "#000024", "text": "Pa\u0308rimusmuusik Ca\u0308tlin Ma\u0308gi ja DJ Erki Pruuli koosto\u0308o\u0308s su\u0308nnib folk-disko su\u0308ntees, kus stiili-, z\u030canri- ja ajastupiire ei tunta. Kokku miksitakse afro-funk, Bollywoodi disko, house, cumbia, hip-hop, regilaul, parmupill, viled, flo\u0308o\u0308t ja torupill, ehk tantsuline biit ja eesti pa\u0308rimuspillid. Mitmete Eesti pa\u0308rimusmuusikafestivalide ja\u0308relpidudel ja o\u0308o\u0308klubides u\u0308les astunud duo eesma\u0308rk on tuua tantsupo\u0303randale klubimuusikale omane bass ja ru\u0308tm, aga segada seda suure koguse juurte ja pa\u0308rimusega."}, {"text_idx": "#000025", "text": "Soome-ugri rahvad La\u0308tis \u2013 kadumine, pu\u0308simine vo\u0303i edasiminek"}, {"text_idx": "#000026", "text": "\"Ho\u0303imurahvaste klassika\" lo\u0303petab Ho\u0303imupa\u0308evad 2022 programmi"}, {"text_idx": "#000030", "text": "Kahe maailmaso\u0303ja vahel loodud ja 1988. aastal taaselustatud ho\u0303imupa\u0308evad on viimasel aastaku\u0308mnel laienenud nii ajaliselt kui ka mahuliselt. Milline aga on ho\u0303imupa\u0308evade lugu?"}, {"text_idx": "#000031", "text": "MTU\u0308 Fenno-Ugria Asutus u\u0308hendab Eesti organisatsioone ja asutusi, kes teevad koosto\u0308o\u0308d meie ho\u0303imurahvastega \u2013 soome-ugri ja samojeedi rahvastega. Fenno-Ugria loodi 1927. aastal ning taastati 1991. aastal."}]